Elisa Nordic Championship 2025

**Elisa Nordic Championship 2025** oli Elisa Esportsin järjestämä *[[Counter-Strike 2]]* -turnaus. Turnaus järjestettiin yhteistyössä Pohjoismaiden turnausjärjestäjien MistGamesin, Fragbiten ja Dust2.dk:n kanssa. Turnaukseen osallistui joukkueita Norjan, Ruotsin, Suomen ja Tanskan avoimista karsinnoista, jokaisesta kaksi joukkuetta. Turnaus järjestettiin kahdessa osassa: studiovaiheessa ja areenavaiheessa. Turnauksen studiovaihe järjestettiin Hotel Valloniassa, Mustasaaressa ja areenavaihe järjestettiin Vaasan Sähkö Areenassa, Vaasassa. Turnauksen palkintona oli 100&nbsp;000 dollaria. Turnauksen voitti tanskalainen ESTATIC.

## Karsinnat
Elisa Nordic Championship turnaukseen pidettiin alueelliset avoimet karsinnat jokaisessa osallistujamaassa. Jokaisen maan karsinnoista otettiin kaksi joukkuetta turnauksen studiovaiheeseen.

### Norjan karsinnat

Norjan karsintojen järjestänä toimi MistGames. Karsinnat järjestettiin osana Norwegian Championship turnausrakennetta. Norwegian Championship kauden kaksi voittaja- ja hopeajoukkueet saivat oikeuden osallistua Elisa Nordic Championship turnauksen studiovaiheeseen. Norjan karsintojen piti olla kaksiosaisena, jossa Norwegian Championship kauden yksi voittaja olisi päässyt Elisa Nordic Championshippiin. Turnaus kuitenkin peruttiin vähäisen ilmottautujamäärän takia ja Elisan turnauksen kummatkin paikat jaettiin kakkos kaudella. Turnauksen voitti En av de lette ja toiseksi sijottui Nordix Esport.

### Ruotsin karsinnat

Ruotsin karsintojen järjestänä toimi Fragbite. Karsinnat järjestettiin Svenska CS-Ligan 2025 nimikkeellä. Svenska CS-Ligan voittaja- ja hopeajoukkueet saivat oikeuden osallistua Elisa Nordic Championship turnauksen studiovaiheeseen. Karsintaan osallistuneet joukkueet valittiin  järjestelmällä, sekä kahden avoimen karsinnan kautta. Avoimista karsinnoista turnauksen pääkarsintoihin karsiutui neljä joukkuetta. Ensimmäisestä karsinnasta Northern Lights ja Johnny Speeds ja toisesta karsinnasta Viperio ja megoshort. Pääkarsintoihin VRS:n mukaan pääsi Metizport, Alliance, EYEBALLERS ja Lilmix. Turnauksen kahdeksi parhaaksi joukkueeksi sijottui Alliance ja Johnny Speeds.

### Suomen karsinnat

Suomen karsintojen järjestänä toimi Elisa Esports. Karsinnat järjestettiin osana Elisa Open Suomi turnausrakennetta. Elisa Open Suomi kausien kahdeksan ja yhdeksän voittivat turnauksen palkintopotin lisäksi oikeuden osallistua Elisa Nordic Championship turnauksen studiovaiheeseen. Karsintojen avoimeen osioon osallistui yhteensä 317 joukkuetta, joista 16 pääsi Eisa Open Suomi turnauksiin. Elisa Open Suomi 8 turnauksen voitti JANO Esports ja Elisa Open Suomi 9 turnauksen ENCE Akatemia.

### Tanskan karsinnat

Tanskan karsintojen järjestänä toimi Dust2.dk. Karsinnat järjestettiin osana Dust2.dk Ligaen turnausrakennetta. Dust2.dk Ligaen kauden 28 voittaja- ja hopeajoukkueet saivat oikeuden osallistua Elisa Nordic Championship turnauksen studiovaiheeseen. Karsintaan osallistuneet joukkueet valittiin Dust2.dk Ligaen kauden 27 perusteella. ESTATIC osallistui karsintoihin kutsulla. Turnaukseen osallistui yhdeksän joukkuetta, joista Hedensted X SERA asetettiin kilpailukieltoon Jonaz 'Andree' Rasmussenin huijattua ja ottelumanipuloitua karsinnoissa. Turnauksen voitti ESTATIC ja toiseksi sijottui WOPA Esport.

## Studiovaihe
Elisa Nordic Championshipin studiovaihe järjestettiin 20.–22. toukokuuta Hotel Valloniassa. Studiovaiheeseen pääsi alueellisten karsintojen kahdeksan parasta joukkuetta, jokaisesta maasta kaksi parasta.
### Ylempi kaavio
Kaikki turnaukseen karsineet joukkueet aloittivat ylemmästä kaaviosta. Ylempi kaavioa alkoi paras yhdestä otteluilla. Ylemmän kaavion paras yhdestä otteluiden voittajat jatkoivat paras kolmesta otteluihin, joissa he kohtasivat toisensa. Hävinneet joukkueet putosivat alempaan kaavioon pelaten myös toisiaan vastaan paras kolmesta otteluissa. Ylemmän kaavion toisen ottelun voittaneet joukkueet jatkoivat areenavaiheeseen. Hävinneet joukkueet putosivat alempaan kaavioon.

### Alempi kaavio
Alemmassa kaaviossa ensimmäiset ottelut pelasivat ylemmän kaavion ensimmäisen ottelun hävinneet joukkueet. Alemmassa kaaviossa häviävät joukkueet putosivat turnauksesta. Alemman kaavion toisiin otteluihin pääsivät alemman kaavion ensimmäisen ottelun voittaneet joukkueet, sekä ylemmässä kaaviossa toisen ottelun hävinneet joukkueet. Alemman kaavion toisen ottelun voittaneet joukkueet jatkoivat areenavaiheeseen.

## Areenavaihe
Elisa Nordic Championshipin areenavaihe järjestettiin 23.–24. toukokuuta Vaasan Sähkö Areenassa. Tapahtuman areenavaiheeseen pääsi neljä joukkuetta studiovaiheesta. Tapahtuman yleisökapasiteetti oli 2&nbsp;000 ihmistä. Tapahtuman ensimmäisenä päivänä osallistujia oli noin 1&nbsp;500.
### Ylempi kaavio
Areenavaiheessa turnauksen ylemmässä kaaviossa oli vain yksi ottelu. Ottelu oli ESTATICin ja Alliancen välillä ja se pelattiin areenavaiheen ensimmäisenä otteluna. Ottelun kartoiksi valikoitui Inferno, Nuke ja Train. Ottelun voittaja eteni turnauksen finaaliin ja häviäjä putosi alempaan kaavioon, jossa joukkue kohtaisi alemman kaavion edeltävän ottelun voittajan. ESTATIC voitti ottelun lukemin 2–0, pudottaen Alliancen alempaan kaavioon.

### Alempi kaavio
Areenavaiheessa alemman kaavion ensimmäiseen peliin osallistuivat studiovaiheen alemman kaavion voittaja joukkue ENCE Akatemia ja ylemmän kaavion viimeisen ottelun häviäjä Johnny Speeds. Ensimmäinen ottelu pelattiin 23. toukokuuta ja ottelun voittaja pelasi 24. toukokuuta ylemmän kaavion häviäjää vastaan finaalipaikasta. Johnny Speeds päihitti ENCE Akatemian kartoin 0–2 ja pelasi alemman kavion loppuottelussa ylemmässä kaaviossa hävinnyttä Alliancea vastaan. Alliance päihitti Johnny Speedsin kartoin 2–0 ja eteni finaaliin.

### Finaali

Turnauksen finaali pelattiin 24. toukokuuta. Alemmasta kaaviosta noussut Alliance kohtasi ylemmän kaavion vastustajansa ESTATICin toisen kerran turnauksessa. Kartoiksi otteluun valikoitui Inferno, Nuke ja Train.

Alliance aloitti finaalin voittamalla oman karttavalintansa Infernon tuloksin 6–13. ESTATIC voitti oman karttavalintansa Nuken 13–9. ESTATIC voitti viimeisen kartan jatkoajalla 16–13. ESTATIC voitti finaalin karttalukemin 2–1.

## Palkinnot

Turnauksessa jaettiin palkintorahaa sadan tuhannen dollarin edestä. Palkintopotin lisäksi voittaja sai Elisa Nordic Championship -pokaalin. Ennen finaalia Suomen Eurooppa- ja omistajaohjausministeri Joakim Strand toi pokaalin lavalle ja piti puheen. Palkintopotti jaettiin turnauksen neljän parhaiten sijoittuneen joukkueen kesken.

## Joukkueet ja kokoonpanot

## Talentit ja lähetykset
Turnauksen selostuksessa ja juontamisessa oli erilliset juontajat suomenkieliselle ja englanninkieliselle lähetykselle. Suomenkielisen lähetyksen studio- ja areenavaiheen selostivat Roope Leppänen ja Topi Hirvilammi. Englanninkielisen lähetyksen studiovaiheen selostivat Teodor Borisov ja Pavlos Georgiou. Areenavaiheen selostivat Jamie Martin ja Joshua Nathan. Lavajuontajana toimi Jacky Powers. Elisa lähetti turnauksesta englanninkielisen ja suomenkielisen livelähetyksen Twitchiin ja Youtubeen.

## Lähteet

## Aiheesta muualla
*Turnauksen Liquipedia sivu
*Turnauksen HLTV sivu